নতুন স্টেডিয়ামের নির্মাণ কাজ চলছে সেই ২০১৬ সালের শুরু থেকেই। এর নির্মাণ কাজ চালিয়ে যাচ্ছে আল-বালাঘ ও লার্সেন এবং টার্বো এর যৌথ তদারকিতে। স্টেডিয়ামটি তৈরী করা হচ্ছে পরিবেশ বান্ধব ও স্থায়িত্বের দিকটি বিবেচনায় রেখে। আল রাইয়ান স্টেডিয়ামটি কাতারি সংস্কৃতির প্রতীক এবং তার দর্শনীয় মরুময় বালির কাঠামোগুলি প্রতিফলিত করবে। বিশ্বকাপের মোট সাতটি খেলা এই মাঠে গড়াবে। বিশ্বকাপ প্রতিযোগিতার পর স্টেডিয়ামের ধারণক্ষমতাকে কমিয়ে আনা হবে ২০,০০০ এ। উপরের অংশের মডিউলার গুলো সরিয়ে ফেলা হবে। অতিরিক্ত আসনগুলো বিদেশে কোন ফুটবল প্রজেক্ট উন্নয়নের জন্য দান করা হবে। এই স্টেডিয়ামটি হচ্ছে কাতার স্টার্স লীগের দল আল রাইয়ান স্পোর্টস ক্লাবের ঘরোয়া মাঠ।